##

##

Αγία Βαρβάρα, 9/7/2021

## **ΔΕΛΤΙΟ ΤΥΠΟΥ**

**Ενισχυτική Διδασκαλία Μαθητών Δημοτικού Σχολείου**

Το Εθνικό και Καποδιστριακό Πανεπιστήμιο Αθηνών-Εργαστήριο Διαπολιτισμικής Αγωγής του Παιδαγωγικού Τμήματος Δευτεροβάθμιας Εκπαίδευσης και ο Δήμος Αγίας Βαρβάρας υλοποιούν θερινό τμήμα ενισχυτικής διδασκαλίας των μαθητών των δημοτικών σχολείων της πόλης μας, στο πλαίσιο του προγράμματος «Υποστηρικτικές παρεμβάσεις σε κοινότητες ΡΟΜΑ για την ενίσχυση της πρόσβασης και μείωση της εγκατάλειψης της εκπαίδευσης από παιδιά και εφήβους».

Στόχοι του προγράμματος είναι η ένταξη των μαθητών στη μαθησιακή διαδικασία, η μείωση της σχολικής διαρροής και η παροχή ίσων ευκαιριών στη μάθηση.

 Η δράση υλοποιείται στο χώρο του 2ου Δημοτικού Σχολείου Αγίας Βαρβάρας, Δευτέρα-Πέμπτη, πρωινές ώρες. Το τμήμα είναι ολιγομελές και δίνεται προτεραιότητα σε παιδιά οικογενειών που ανήκουν σε ευπαθείς ομάδες.

Για την εκδήλωση ενδιαφέροντος μπορείτε να απευθύνεστε τηλεφωνικά στην Κοινωνική Υπηρεσία-Κέντρο Κοινότητας του δήμου μας: 2132019305, 4, 9 ή με e-mail στο ekparoma.west@gmail.com.